En middelsstor (15-24 millimeter), kraftig, langbeint, blankt svart skarabé. Hodet er stort og bredt, spadeformet, gjerne med kraftige tenner langs forkanten. Pronotum er bredt (bredere enn dekkvingene), med store, spredte punktgroper. Dekkvingene er forholdsvis korte og brede. Beina er kraftige og ganske lange, frambeina er omdannet for graving, med kraftige, skovlaktig pigger på utsiden. Fotleddene på forbeina er forsvunnet.